Иштта цуьнца нийсо юйла а хаьа. Ткъа царна машар а, нийсо а, низам а ца деза. Цу аг1орхьа харцонца санна, дуьненан рицкъа ца даккхало. Цара хаьржинарг эхарт дац, дуьне ду. Сан хьоме бусалба вежарий, йижарий, шуна хаьа дахаран мах дика. Халонаш дукха лайна аша. Бакъдуьнена д1авахна вайн бусалба ваша, Нохчийн Республикин хьалхара Президент, Россин Турпалхо Кадыров Ахьмад-Хьаьжа (Дала г1азот къобал дойла цуьнан). Цо схьакховдийначу нийсачу новкъахь деха шу тахана. Лело ма-деззара леладо аша бусалба дин. Цундела шу тахана кху безачу гуламна вовшахкхетта. Дела реза хуьлда шуна. Тахана дуьненан йиъе маь11ехь сийлахь евзаш ю Кадыров Ахьмад-Хьаьжин ц1е а, цуьнан к1ентан Рамзан-Хьаьжин ц1е а. Лераме Рамзан-Хьаьжа, тахана хьан къамеле дозаллийца ладуьйг1ира оха, иштта массо а бусалбачу стага. Оха лерам бо хьан, тхуна веза а веза хьо. Ахь дина диканаш мел дийцарх а кхачалур дац. Хьайн къомана а, иштта Россин пачхьалкхана а дуккха а пайда бина ахь. Везачу Дала латтавойла хьо тхуна.